**Szepesbéla szülötte Haáz Rezső Ferenc (1883–1958) etnográfus**

**Haáz Ferenc Rezső** ([Szepesbéla](https://hu.wikipedia.org/wiki/Szepesb%C3%A9la%22%20%5Co%20%22Szepesb%C3%A9la), [1883](https://hu.wikipedia.org/wiki/1883). [augusztus 12.](https://hu.wikipedia.org/wiki/Augusztus_12.) – [Székelyudvarhely](https://hu.wikipedia.org/wiki/Sz%C3%A9kelyudvarhely), [1958](https://hu.wikipedia.org/wiki/1958). [július 29.](https://hu.wikipedia.org/wiki/J%C3%BAlius_29.) Meghalt: 74 évesen) erdélyi magyar etnográfus (néprajzkutató), pedagógus. [Haáz Sándor](https://hu.wikipedia.org/wiki/Ha%C3%A1z_S%C3%A1ndor_%28etnogr%C3%A1fus%29%22%20%5Co%20%22Ha%C3%A1z%20S%C3%A1ndor%20%28etnogr%C3%A1fus%29) és [Haáz Ferenc](https://hu.wikipedia.org/wiki/Ha%C3%A1z_Ferenc_%28etnogr%C3%A1fus%29) néprajzkutatók apja. (Gyermekei**:** [Haáz Sándor](https://hu.wikipedia.org/wiki/Ha%C3%A1z_S%C3%A1ndor_%28etnogr%C3%A1fus%29), [Haáz Ferenc](https://hu.wikipedia.org/wiki/Ha%C3%A1z_Ferenc_%28etnogr%C3%A1fus%29), Haáz Joli).

Haáz Rezső Ferenc (1883–1958) etnográfus, Szepesbéla szülötte, Erdély népművészetének jeles kutatója és gyűjtője, a – róla utóbb elnevezett – székelyudvarhelyi városi múzeum alapítója.

Középiskoláit [Késmárkon](https://hu.wikipedia.org/wiki/K%C3%A9sm%C3%A1rk) és [Iglón](https://hu.wikipedia.org/wiki/Igl%C3%B3%22%20%5Co%20%22Igl%C3%B3) végezte, a budapesti képzőművészeti főiskolán szerzett rajztanári képesítést (1906). Székelyudvarhelyen a [Református Kollégiumban](https://hu.wikipedia.org/wiki/Baczkamadarasi_Kis_Gergely_Reform%C3%A1tus_Koll%C3%A9gium) (1906–27), majd a Református Tanítóképző Intézetben (1927–45) tanár, a kollégium fiúgimnáziumának igazgatója (1946–48).

Tanulmányokat közölt az Udvarhely vidéki [Lövéte](https://hu.wikipedia.org/wiki/L%C3%B6v%C3%A9te%22%20%5Co%20%22L%C3%B6v%C3%A9te) székely népviseletéről (Emlékkönyv a Székely Nemzeti Múzeum ötvenéves jubileumára. Sepsiszentgyörgy 1929), a székely ványolókról, az udvarhelyi szekérről, a „lakodalmas prémes”-ről (Siklódi Pállal) a Néprajzi Értesítőben (1931–32). Diákjai segítségével évtizedek alatt egybehordta és iskolai múzeumi gyűjteménnyé rendezte Udvarhely vidéke tárgyi néprajzi anyagát; gyűjteménye lett az alapja Székelyudvarhely Municípiumi Múzeumának, amelynek 1948-ban megszervezője és első igazgatója (1948–51). Gyűjtőmunkájával párhuzamosan a népi mesterségek művészi értékű kincseire, a hagyományos mintákra támaszkodva népi iparművészeti mozgalmat indított, fellendítve a telekfalvi fafaragást, a korondi fazekasságot, a népi szövést-varrást is. Születésének centenáriumán, 1983-ban városában emlékünnepséget, s festményeiből, grafikáiból kiállítást rendeztek.

Forrás: <https://hu.wikipedia.org/wiki/Ha%C3%A1z_Ferenc_Rezs%C5%91>